**РЕПУБЛИКА БЪЛГАРИЯ**

**МИНИСТЕРСТВО НА ОБРАЗОВАНИЕТО И НАУКАТА**

**РЕГИОНАЛНO УПРАВЛЕНИЕ НА ОБРАЗОВАНИЕТО – МОНТАНА**

*Изх. № РД-20-……../……..01.2020 г.*

**ДО**

**НАЧАЛНИЦИТЕ**

**НА РЕГИОНАЛНИТЕ УПРАВЛЕНИЯ**

**НА ОБРАЗОВАНИЕТО**

**Относно:** *Организиране и провеждане на Тринадесетата научнопрактическа конференция „Водим бъдещето за ръка“ – 28-29 април 2020 г., гр. Монтана*

**УВАЖАЕМА ГОСПОЖО НАЧАЛНИК,**

**УВАЖАЕМИ ГОСПОДИН НАЧАЛНИК,**

Регионално управление на образованието – Монтана е домакин на Тринадесетата научнопрактическа конференция „Водим бъдещето за ръка“, която ще се проведе от 28 до 29 април 2020 година. Имаме удоволствието да поканим Вас и експертите по предучилищно образование от РУО като участници в предстоящото събитие.

Във връзка с организирането и провеждането на конференцията Ви уведомявам за следното:

1. Условията за участие са в приложената към писмото покана. Всяко РУО определя за участие в Националната конференция не повече от двама представители с доклад (за областите София, Бургас, Варна и Пловдив – до трима представители), като средствата само за тяхното участие са за сметка на МОН. За участниците, определени от РУО, ще бъде изпратен списък за хотелите, в които ще бъдат настанени.

Регистрацията за тяхното участие е в срок до 02 март 2020 г. *Допълнително ще Ви бъде изпратен линк към формуляр за регистрация, за участници с доклади, класирани от РУО.*

2. Всяко РУО може да предложи за участие и повече доклади, но разходите на участниците са за тяхна сметка. Всеки участник с допълнително предложен доклад се регистрира в срок до 02 март 2020 г. *Допълнително ще Ви бъде изпратен линк към формуляр за регистрация, за участници с доклади, извън класираните от РУО.*

3. Желаещите да присъстват на конференцията без участие с доклад също поемат своите разходи. Те правят регистрацията си в срок до 06 март 2020 г. *Допълнително ще Ви бъде изпратен линк към формуляр за регистрация, за участници без доклади.*

4. Участниците с доклади извън класираните от РУО и участниците без доклади могат да направят сами резервация в хотели в Монтана, информация за която ще получите по-късно като приложение към писмото.

**5.** Всички участници изпращат **докладите** си **до 02 март 2020 г.** на електронен адрес:**konferentsia\_ruo-montana@abv.bg**. **Презентациите** за представяне на докладите се изпращат на същия електронен адрес **до 12 март 2020 г**.

6. Предвидена е официална вечеря за гостите и участниците в конференцията в ресторант „Монтанезиум“ на 29 април 2020 г. в рамките на 30 лв., които всеки желаещ заплаща сам. При попълване на формуляра за регистрация моля всеки да отбележи участието си в официалната вечеря.

**7.** Участието на експерти от РУО е за сметка на изпращащата страна. За тях ще бъдат осигурени места в хотел „Веста“, гр. Монтана. Необходимо е да направят регистрация в определения срок на съответния линк.

Моля за Вашето съдействие информацията за конференцията и приложенията към нея да бъде изпратена до всички заинтересовани образователни институции на територията на Вашата област.

Допълнителна информация, свързана с организирането и провеждането на конференцията, може да получите от експерта по ПО в РУО – Монтана: Персияна Петкова – тел. 0894472642

**Приложения:**

1. *Покана*
2. *Предварителна програма*

*С уважение,*

